România, Polonia și Lituania, apel comun pentru Belarus: "Oferim expertiză pentru reforme politice și economice".
Lituania, Polonia și România au făcut un apel către comunitatea internațională. Cer alăturarea la demersul de a pregăti o agendă pozitivă pentru Belarus. Și un pachet de sprijin pentru tranziția politică, economică și socială a țării.
Într-o declarație comună, președinții Lituaniei, Poloniei și României anunță că susțin poporul Belarusului în construirea unui parcurs democratic, printr-o conducere de stat aleasă democratic, o societate civilă liberă, prin economie de piață și prin statul de drept. "Oferim expertiza noastră și know-how-ul pentru parcursul de reforme politice și economice, pentru construirea de instituții independente și pentru asigurarea unui mediu unde respectul pentru drepturile omului și libertatea de expresie sunt o normă fundamentală de neclintit a societății. Credem că, în demersul de sprijinire a Poporului Belarusului, este util ca Uniunea Europeană – ca putere economică globală majoră – să propună un pachet de asistență pentru transformarea economică a Belarusului democratic", arată declarația. Pachetul ar trebui să includă: